মিনিট ৪৫ বাদে এলাকা ছাড়ি। ক্যাব বুক করে কারখানায় যাচ্ছিলাম। সঙ্গে নগদ টাকাপয়সা ছিল না। এক পরিচিতর সাহায্যে একটা ট্যাক্সিতে বাড়ির পথে রওনা হই। মাথায়-মনে তখন অদ্ভুত সব ভাবনা ঘুরপাক খাচ্ছে। এমন অভিজ্ঞতা তো সচরাচর হয় না! কী ভয়ঙ্কর কিছু দৃশ্য, কী ভয়াবহ অনুভূতি! সেই সঙ্গে কী প্রবল দোটানা! ওই একই জায়গায় তো ছিলাম। এত মানুষ আহত হলেন, একজন মারা গেলেন, আর আমি থেকে গেলাম একেবারে অক্ষত! এ জন্য অদৃষ্টকে ধন্যবাদ জানাব, নাকি চোরা অপরাধ বোধটাকেই স্বীকৃতি দেব, বুঝতে পারছি না এখনও।